Zdravo cure,

Tako sam uzbuđena. Dobila sam jutros ideju. Tako je dobra i želim je podijeliti sa vama.

Probudila sam se. Bilo je to normalno jutro, kao svako drugo. Provela sam svoje vrijeme sa Bogom čitajući Psalme. Zapisala sam što sam imala u svoj molitveni dnevnik. Poslala sam e-mail svojim djevojkama (tako su započele Dobro Jutro Djevojke) i napisala svoj blog.

Obično nakon svega toga pročitam neke od svojih omiljenih blogova i otišla sam na jedan blog (joyfullyeverafter.blogspot.com) i Jen je pisala kako postavi svoj alarm da zvoni svaki sat i tako se moli u toku cijeloga dana. I stavila je link na himnu „I Need Thee Every Hour“ (Trebam te svakog sata).

Kada sam to pročitala, moje srce je poskočilo i rekla sam: „I ja želim to raditi. I ja se želim moliti svaki sat.“

Znaš, ja se molim ujutro, molim se uvečer, molim se u toku dana kada se nešto desi ili kada odgajam djecu ili kada čujem da je netko u potrebi.

Ali, moliti se svaki sat, baš na puni sat – to je tako dobra ideja.

Tako sam alarm na mom štednjaku namjestila da zvoni (danas sam kući cijeli dan) i upravo sam usred svog sata i on treba zazvoniti uskoro...

Tako me to raduje i tako je dobro... i svaki put kada alarm zazvoni, okupim djecu oko sebe, moje piliće, i mi se molimo. Oni mi kažu za što se treba moliti. Moj sin je tražio da se molimo da prestane kašljati i tako se sestra molila za Alexa i to danas radimo cijeli dan.

Tako je dobro i tako me to raduje i zato bih ti htjela preporučiti...

Možda nisi cijeli dan kod kuće, ali možda se želiš podsjetiti da se moliš svakoga sata i možeš postaviti svoj mobitel da ti zvoni svaki sat i može te podsjetiti dok si u dućanu ili autu... gdje god da jesi, samo uzmi 1 minutu da se moliš...

Čineći ovo podsjetilo me to na 1. Solunjanima 5,16-18:

 *„Svagda se radujte!*

Ako želimo dom ispunjen radošću – ovo je ključ. Molitva je moćna.

*Molite bez prestanka!*

Molite svaki sat! Molite više od svakog sata.

*Na svemu zahvaljujte, jer je to volja Božja uKristu Isusu za vas.“*

Koji predivni stihovi za dan zahvalnosti. (Praznik koji obilježavaju u Americi ovaj četvrtak.)

Možemo biti radosni kada se molimo bez prestanka. I biti zahvalni.

Možda je to nešto novo što možemo učiniti za Dan zahvalnosti ako nemaš veliku grupu ljudi koji dolaze na večeru i nisi zaglavljena u kuhinji cijeli dan, možda možeš provesti ovaj dan da se svakog sata moliš i zahvaljuješ.

Sa strane, na margini u svojoj Bibliji sam zapisala: da ne brineš o ničemu, moli se za sve.

Zato ako ti je srce opterećeno, ako se osjećaš teško danas, da ne bi brinula o ničemu – moli se za sve.

Donesi sve pred Božje prijestolje, moli bez prestanka i nastavi hodati sa Kraljem.